Sinar tak berpenghujung!
Ombak tak berpenghujung.
Aku lupa siapa diri aku sebelum memijak papan luncur.
Deruan ombak membawa orang itu pergi.
Apabila meluncur, otak kita kosong.
Ombak bebas membawa kita ke mana-mana yang kita nak.
Kita bebas menjadi diri sendiri.
Untuk mencari ombak yang sempurna.
Diselubungi dan didakapi air laut.
Itulah diri aku.
Apabila kita keluar ke sisi lain,
kita menjadi orang baharu.
Orang baharu sepenuhnya.
Kelapa lebih manis di bawah sang suria.
CAROL KOHL DALAM…
PENGULIT AIR MASIN PENGEMBARAAN LUNCUR AIR
Manusia telah meluncur di Kapali sejak Zaman Pertengahan.
Aku, Baba Lou Anne, Dottie, dan CP meluncur minggu lepas.
Di Kapali, ombak sebesar personaliti kita.
Terumbu terdedah memberikan ia titik kalih yang konsisten dan lancar.
Memang seronok.
Ada yang anggap meluncur satu sukan,
tapi cara Baba Lou Anne meluncur, ia lebih menyamai karya seni.
Dia peluncur yang hebat.
Dia boleh meluncur dengan kedua-dua kaki. Kanan atau kiri di depan.
Tak ramai peluncur boleh.
Yang boleh tukar kaki sambil melambung lagilah tak ramai.
Tuan-tuan dan puan-puan, Baba Lou Anne.
Dottie baru berjinak-jinak, tapi dia betul-betul suka meluncur.
Dia juga baru bercerai.
Sejurus balik kerja,
suaminya kantoi berselingkuh dengan juruterapi pergigian,
jadi laut sekarang jadi kekasihnya.
Meluncur ombak gaya bebas di atas papan luncur digelar "Suzie".
Ucap helo kepada kamera, Dottie.
CP, pangkal nama Corinthia Panatopoulos, seorang peluncur yang hebat.
Dia buta sebelah mata, tiada pengamatan mendalam,
tapi itu tidak menghalangnya.
Tanpa dua mata pun, kehebatannya nampak menyerlah.
Lihatlah dia meluncur.
Semasa dia tak meluncur dan menjinakkan ombak gadang,
CP menulis buku,
novel pengembaraan berkisarkan empat peluncur wanita
yang menyelesaikan misteri pada masa lapang mereka.
Tak pasti bila ia akan siap, tapi aku suka cara dia mulakannya.
Penyanyi opera ditemukan di tapak cetek dengan tapak sulaiman di belakangnya.
Semestinya bacaan pantai yang bagus.
Kami berkumpul di sini di tebing laut Kapali,
20 kilometer dari pulau berbentuk strawberi bernama Kono,
berjemur dan berseronok selama seminggu.
Selepas itu, kami rancang untuk berpisah dan ikut haluan masing-masing.
Baba Lou Anne akan ke Seattle.
Bukan untuk meluncur ombak putus-putus Alki Point,
tapi untuk terjun dari Space Needle.
Dottie dan papannya, Suzie, akan pergi ke Jepun.
CP akan gunakan masanya untuk cari ilham
plot putar belit novel pembunuhan misterinya dengan bijak.
Aku pula akan mengejar matahari di seluruh dunia
dalam mencari ombak terbesar, orang paling peramah,
sambil aku mengenali diri aku sendiri
dalam masa yang sama menerjun ke dalam laut dengan papan luncur.
Seluruh jiwa dan ragaku,
bertemankan papan luncur dan lapisan lilin yang tebal.
Padu.
Kita perlu mengemas dengan betul untuk pengembaraan begini.
Kita kena bijak dan bawa barang yang perlu saja.
Bagi aku, maksudnya lilin papan luncur,
sut renang, setangkai bunga kekwa,
tiga helai tuala, rantai cangkerang puka bertuah aku,
pelindung matahari, SPF 150,
dua kamera pakai buang, buku frasa bahasa Inggeris ke Maori,
bacaan pantai tak senonoh, Gelembung Cinta oleh Alice T. Townsend
gambar legenda luncur, Kathy Kohner-Zuckerman,
tujuh batang colok kemenyan,
senapang suar, cermin mata hitam,
totem penuh misteri, parang.
Serta kesanggupan untuk hilang segalanya dan ikut ke mana kehidupan membawa kita.
Maafkan saya, puan. Beg pakaian puan nampaknya di London.
Angin terasa cukup nyaman selepas penerbangan tiga jam.
Namun tiada yang lebih dingin daripada air jernih Laut Cortez.
Aku mula mencari ombak sempurna di sini di Cabo San Lucas.
Dahulunya pekan sepi yang hanya dilawati oleh peluncur nomad,
Cabo San Lucas kini telah menjadi destinasi pelancongan wajib dilawati.
Dikenali dengan kehidupan malam meriah,
pelancong datang berparti di Señor Chi-Chi's
atau The Drunken Mermaid, antara beberapa tempatnya.
Tapi aku bukan datang untuk minum margarita
atau sertai pertandingan baju basah.
Aku datang untuk meluncur.
Mantap.
Ramai pelawat musim bunga yang sesat di sini,
generasi remaja yang tak pernah pulang ke rumah.
Pemabuk yang masih enggan untuk mematangkan diri.
Semua mereka menari di pinggir pantai,
sambil minum air dari pancutan mitis ini.
Air dengan kuasa untuk meremajakan dan awet muda selama-lamanya.
Apabila berada di lautan ini,
kita akan terkenang zaman muda.
Sinar tak berpenghujung.
Ombak tak berpenghujung.
Keremajaan tak berpenghujung.
Secara keseluruhan, Cabo San Lucas tempat luncur yang bagus.
Tapi kalau aku nak mencari ombak yang sempurna,
aku perlu gigih lagi mencari dan pergi ke tempat tak disentuh pengunjung.
Hei, cik adik. Habis meluncur, jom ikut kami minum?
Mungkin lain kali.
Mantap.
Diam. Awak langsung tak cakap apa-apa.
LUNCUR KE SANA KE SINI
TELUK TASMAN
PULAU HATTERAS
TIDAK DIKETAHUI, SEGI TIGA BERMUDA
PULAU EASTER
PANTAI BUNJI
Pencarian ombak sempurna aku diteruskan di sini.
Tempat tumpuan dunia meluncur, Mavericks.
Dengan ombak gadang setinggi lebih 60 kaki,
ia menjadi tempat peluncur tegar membuktikan kemahiran mereka.
Jadi, sebelum aku meluncur, aku tahu aku perlu bersedia.
Aku bertafakur empat kali sehari,
dua kali lebih daripada kelaziman aku.
Aku bayangkan diri aku serigala, ombak itu pula anak rusa.
Aku bayangkan diri aku beruang, ombak itu pula ikan salmon.
Aku perhatikannya dari pantai, cenuram, di tengah-tengah malam,
sentiasa memerhatikannya, membahamnya, belajar daripadanya.
Sedar-sedar, aku dah sedia.
Aku meluncur ombak gadang itu dengan kawan lama aku, Nadia.
Dia pernah jadi jururawat di Sarajevo,
kemudian biarawati di Cappadocia.
Sekarang dia meluncur ombak gadang.
Tipulah kalau aku cakap aku tak gementar.
Ombak begini ingatkan kita betapa kerdilnya diri kita.
Cuma sebutir pasir di laut.
Sebutir beras di tapak tangan Tuhan Maha Pemurah.
Akhirnya, aku berjaya jinakkan ombak 50 kaki
dan bersedia untuk ikut Nadia naik lebih tinggi.
Satu perasaan cukup menakjubkan semasa meluncur ombak itu.
Satu kuasa tulus.
Kekuatan tulus.
Buat seketika, aku rasa aku dah jumpa
ombak yang aku cari selama ini.
Tapi apabila ia berakhir, aku tahu aku belum menjumpainya.
Ini ombak sempurna untuk Nadia, bukan untuk aku.
Pencarian aku diteruskan.
Di Tuscany, aku buat keputusan untuk tidak mencari ombak.
Aku ke sini atas tujuan berbeza.
Untuk melawat bekas kekasih.
Angelo Alfolini.
Jelas sekali, senggang waktu tidak memudarkan silaturahim kita.
Kami meronda kawasan kampung sambil membincangkan politik, falsafah,
dan membahaskan pelbagai topik, daripada topik cinta, kehidupan,
dan pemerhatian kami berkenaan wayang Itali.
Kami bincang tentang wain
dan kelebihan anggur yang diperah di dalam tong kayu lama.
Kami buat rigatoni dan mozarela segar,
dan makan risoto terbaik yang pernah aku rasa.
Tapi sepantas bermulanya lawatanku,
ia dah berakhir.
Matahari dah terbit, dan aku pergi,
meneruskan semula perjalanan mencari ombak yang sempurna.
Arrivederci, sayangku.
LUNCUR KE SANA KE SINI
Di Tasik Michigan, kami kencing dalam sut renang untuk kekal hangat.
Sementara itu, di Thailand, ombak cuma sekejap saja.
Tapi aku jumpa ole-ole yang akan kekal sepanjang hayat.
Pokoknya, minggu yang seronok.
Namun begitu, masih ada yang tak kena.
Aku jadi tak ketahuan.
Semakin aku mengembara, semakin aku rasa kebingungan.
Adakah ombak sempurna itu wujud?
Di pinggir pantai Kilokilo, aku terangkan masalah aku kepada Auli'i,
peluncur tempatan yang percaya kunci dalam mencari ombak sempurna
adalah bahan psikotropik.
Mereka memanggilnya "Gesthaini."
Ia bermula sebagai bunga yang tumbuh di atas pokok bakau
yang kemudiannya dimakan kelawar,
kemudian dikumuhkan dan dikikis daripada dinding gua
sebelum dihidangkan sebagai teh di sini.
Adakah itu jawapan yang aku cari?
Pada malam itu, Auli'i bawa aku ke tebing Sungai Saanapu
untuk melawat seorang tua bernama "Wailele."
Wailele dipercayai berumur lebih 100 tahun
dan telah membimbing ramai pengembara sesat.
Aku takut, tapi jika ini caranya untuk cari ombak yang sempurna, aku turutkan.
Aku dah nampak ombak sempurna itu.
Buat kali pertama, ia terasa lebih dekat daripada sebelum ini.
GURUN SHARQIYA OMAN
Ada cara lebih mudah untuk ke pantai Oman di Laut Arab.
Melalui beberapa lapangan terbang, pengembara boleh elak Gurun Sharqiya.
Tapi ia juga menghindari mereka daripada gurun berbukit.
Lautan bukit pasir tak mengira masa.
Aku tak boleh ke Oman tanpa singgah di situ.
Ombak gila.
Teh ini sedap.
Jackson beritahu aku Karak Chai adalah teh kegemaran tempatan.
Aku jumpa Jackson dalam barisan di Pantai Manhattan.
Dulu, dia lagilah tak pandai meluncur daripada aku.
Peronda subuh tujuh hari seminggu, pada bila-bila masa.
Dia tinggalkan semua itu.
Apabila aku tanya dia kenapa, dia tak nak cakap tentangnya.
Faham.
Bagi sesetengah orang, obsesi itu membebankan.
Kita boleh tenggelam dalamnya. Sampai satu tahap, itu saja yang kita ada.
Apa sekalipun jadi pada Jackson,
aku rasa dia perlu letakkan sebuah gurun di antara dia dan luncur air.
Aku rasa dia suka mengait sekarang.
Apabila dia tanya khabar aku, aku beritahu dia visi aku.
Raksasa, kabus, ombak sempurna.
Dia cuma ketawa.
Aku tak patut sembang bab ketuhanan dengan golongan mulhid.
Selepas itu, Jackson terus kebingungan,
sesat, sambil tercari-cari makna sesuatu dalam mindanya.
Selamat tinggal, Jackson.
Terima kasih beri ambal.
Hari-hari seterusnya sukar.
Otak aku ligat membayangkan ombak yang sempurna itu.
Bayangan itu menyelubungi aku dan mula menjejaskan tidur aku.
Jadi aku pergi ke satu tempat
yang aku tahu aku boleh realisasikan bayangan aku.
Terletak di East Sussex,
pekan pantai yang sepi ini tak dikenali sebagai hab peluncur yang terkenal.
Tapi apabila angin mula bertiup dan kabus muncul, semuanya berubah.
Perkampungan kecil ini berubah menjadi
salah satu tempat paling hebat untuk meluncur ombak.
Padu.
Apabila aku tiba di sini, terdapat amaran kabus.
Kabus dan jerebu lebih tebal daripada biasa.
Penyelamat telah mula memanggil balik semua orang.
Bagus. Lebih banyak ombak buat aku.
Ia sama seperti bayangan aku.
Tiada langit, tiada laut.
Cuma aku dan kabus.
Aku tahu aku semakin hampir.
Kemudian aku dengar.
Deruan ombak yang menggadang.
Adakah aku dah menjumpainya?
Adakah ini…
Segalanya kabur.
Aku nampak bayangan aku sepintas lalu, kemudian…
Beberapa hari kemudian, aku sukar terima hakikat aku kecundang.
Di London, aku dapat semula beg pakaian aku yang hilang.
Tapi barangan di dalamnya kelihatan asing pada aku.
Kesan peribadi orang asing.
Bunga kekwa milik siapakah ini?
Orang asing yang percaya kewujudan ombak sempurna.
Di pinggir laut Peru, aku sedar meluncur bukan lagi untuk aku.
Mungkin aku boleh belajar berdagang macam Jackson.
Mungkin aku boleh buat cawan seramik.
Semua orang suka cawan.
Cawan, hadiah yang sempurna untuk sebarang acara.
Aku sedar tiba masanya untuk teruskan hidup.
Tatkala aku mahu tinggalkan segalanya, seperti satu khayalan,
seorang lelaki muncul.
Aku macam pernah nampak dia.
Tapi di mana? Di mana aku nampak dia?
Kemudian aku teringat.
Penjaga rumah api. Dia memakai ala-ala gaun?
Adakah itu gelang psikiatri?
Dia terus nampak keterdesakan dalam mataku dan terus bertanya apa yang tak kena.
Dalam aku sedar atau separa sedar,
aku ceritakan tentang pencarian aku dan bagaimana teruk aku gagal.
Dia kata dia tahu caranya.
Setidaknya begitulah aku fahaminya.
"Saya akan tunjukkan ombak sempurna awak."
"Terima kasih." Aku kata, "Tapi saya tak percaya lagi."
"Perjalanan sehari dengan pelita."
Pada mulanya, aku kurang yakin.
Dia mabuk dan gaun hospitalnya meningkatkan syak wasangka aku.
Tapi lirikan matanya buat aku mahu percayakan dia.
Jadi, aku ikut dia masuk ke dalam hutan Peruvia.
Tiada jejak, penanda, mahupun turutan.
Dia cuma mengikut kompas dalam fikirannya.
Hutan itu subur dengan kehidupan.
Kawasannya panas, lembap dan penuh dengan nyamuk dan tumbuhan beracun.
Hutan itu seakan-akan marah dan cuba halau kami pergi.
Apa aku dah buat? Aku benar-benar ikut orang asing ke lembah penuh ranjau ini?
Adakah itu tatu leher?
Adakah ia memang ada di situ?
Pada satu ketika, dia berpaling dan berkata,
"Semangat hutan ada bersama kita sekarang."
Aku benar-benar harap dia betul.
Pada waktu malam, kami bergilir-gilir mengawasi puma.
Dia tidur dulu dan tak bangun sehinggalah pagi esok.
Menjelang tengah hari, ketika itulah kami dapat melihatnya.
Di sebalik hamparan hijau, ada sinar biru.
Umpama cahaya penyuluh, kami mengikutinya.
Seperti yang dia janjikan, ia ada di situ.
Ombak sempurna.
Ia sungguh mempesonakan.
Satu keajaiban untuk disaksikan.
Aku perlu ke sana dan merasai pengalaman ini secepat mungkin.
Tapi apabila aku semakin mendekatinya,
aku perasan sesuatu di atas pasir.
Adakah itu papan luncur aku?
Tapi bagaimana mungkin?
Aku sedar aku berada betul-betul di tempat aku bermula.
Di sinilah, aku temukan kesempurnaan.
Bagaimana mungkin? Apa yang berubah?
Lagipun, satu-satunya perkara yang berbeza ialah diri aku.
Pencarian aku telah membutakan aku.
Selama ini, aku mencari ombak yang sebenarnya tak perlu dicari pun.
Adakah itu niat lelaki ini sedari awal?
Bawa aku masuk ke hutan sebagai cara untuk memintas dan mengubah perspektif aku?
Tiba-tiba, seluruh perjalanan aku hadir menerpa semula
bersama dengan semua ombak yang aku luncuri.
Di Kapali, Cabo, Mavericks,
Michigan, Kilokilo,
serta di sini di Valparaiso.
Semuanya sempurna.
Semuanya sentiasa sempurna.
Aku kembali ke pantai Kapali,
dengan tenaga dan sudut pandang baru dalam hidup.
Tapi aku tak keseorangan.
Selepas bergelut dengan buaya di Australia Barat
dan membuat pendakian solo di El Capitan,
Baba Lou Anne kini kembali semula meluncur dan menjinakkan ombak laut.
Dottie juga kembali,
ditemani seorang kawan baharu, Toshio Matsuda dan papannya, "Joaquin".
Lihat siapa singgah bertanya khabar.
CP.
Selepas novel pertamanya diadaptasi ke layar perak,
CP mula menulis novel yang baharu.
Kali ini, empat peluncur wanita itu selinap masuk geng motosikal berbahaya
untuk bersihkan nama mereka dan menangi pertandingan meluncur Pantai Redondo.
Mengujakan betul bunyinya.
Bagi aku, perjalanan aku berakhir di sini.
Sinar tak berpenghujung.
Ombak tak berpenghujung.
Berada di atas papan, kita rasa hidup,
selamat dalam ketenangan musim panas, meluncur ke ruang tak terbatas.
Tiada ganjaran atau hadiah. Tiada apa-apa untuk dikejar atau dicari.
Kita dah ada di sana.
Meluncur di sepanjang lautan.
Ketika itulah kesempurnaan berlaku.
Ketika itulah masa terhenti dan hati kita terbuka.
Detiknya mungkin sekejap saja,
tapi apabila ombak ranap,
kita hanya perlu meluncur dan menjinakkannya sekali lagi.
Dan lagi.
Terjemahan sari kata oleh Jentayu